**MEGHÍVÓ**

**A PHD HALLGATÓK VIRTUÁLIS HÁLÓZATA**

**c. konferenciára**

**TÁMOP-4.2.3-12/1/KONV-2012-0016**

**Kedves Hallgatók!**

**PhD hallgatók eredményes fokozatszerzését segítő**, **országos PhD közösségi oldal** kialakítása zajlik a TÁMOP-4.2.3-12/1/KONV-2012-0016 programkeretén belül a Pécsi Tudományegyetem kezdeményezésével. Kitűzött célunk a projekttel, hogy a közösségi oldal révén magasabb színvonalú tudományos együttműködések jöhessenek létre a doktori iskolák hallgatói között, hatékonyabban segítve egymást.

Országos konferenciát szervezünk a közösségi oldal tervezett funkcióinak megismertetésére, a működtetésére vonatkozó javaslatok megismerésére. Kiindulásképpen a regionális tudományok területén indítjuk az oldalt, de koncepciója minden doktori iskola- és minden hallgató számára fontos. Kérjük a célok elérése érdekében, képviselje magát a konferencián. A részvételi visszajelzését a [www.phdkozosseg.hu](http://www.phdkozosseg.hu) oldalon a konferenciára kattintva teheti meg.

Üdvözlettel:

**Dr. Varga Attila egyetemi tanár**

Regionális Politika és Gazdaságtan Doktori Iskola vezetője,

a projekt szakmai vezetője

**TÁMOP-4.2.3-12/1/KONV-2012-0016**

**A PHD HALLGATÓK VIRTUÁLIS HÁLÓZATA c. konferencia**

**PROGRAMJA**

**Konferencia időpontja:** 2013. november 26. 11.00-14.30

**Konferencia helyszíne:** Pécsi Tudományegyetem Közgazdaságtudományi Kar Dr. Halasy-Nagy József Aula (Pécs, Rákóczi út 80.)

**Konferencia program:**

11.05 köszöntő: Dr. Varga Attila egyetemi tanár, a Regionális Politika és Gazdaságtan Doktori Iskola vezetője

11.10-12.05 A hálózatok értéke. Dr. Mérő László, az ELTE professzorának előadása

12.05-12.15 Dr. Varga Attila egyetemi tanár, a projekt szakmai vezetője: A projektkoncepció bemutatása

12.15-12.25 Kávészünet

12.25-13.00 Szontágh Krisztina: PhD hallgatók fokozatszerzésének elősegítése a közösségi oldal funkciói révén - a PhD közösségi oldal bemutatása

13.00-13.45 Panelbeszélgetés a PhD közösségi oldal használatáról, a felmerült kérdésekről.

13.45-14.30 Büféebéd

14.30 Zárás

Regisztráció és konferenciára jelentkezés: [www.phdkozosseg.hu](http://www.phdkozosseg.hu) oldalon lehetséges. Az esemény linkje: <http://www.phdkozosseg.hu/event/phd_hallgatok_virtualis_halozata_konferencia>